Waleed Ahmed

Waleed Ahmed (født i 1991) fra Skien og Ytre Enebakk kom i medias søkelys da han i 2009 startet selskapet Grønt Norge sammen med sin daværende partner Flemming Bordoy, ved hjelp av pengestøtte fra Innovasjon Norge.Waleed (20) er Norges Mark Zuckerberg - NRK 7. november 2011

Waleed Ahmed og Grønt Norge ble fremhevet ved flere anledninger. I 2011 inviterte kronprinsparet Grønt Norge til middag på Skaugum. Til stede var blant andre dronning Rania av Jordan, Gro Harlem Brundtland, Kofi Annan, professor Muhammad Yunus og Ted Turner, CNN-gründer og styreleder i UNF. Deretter ble han invitert av kronprins Haakon Magnus, i regi av stiftelsen Global Dignity, til å snakke om verdighet.

Våren 2012 publiserte Dagens Næringsliv en artikkel hvor det ble hevdet at Grønt Norge var en «ren bløff»Grønt Norge en ren bløff  Jonas Blich Bakken, Dagens Næringsliv. 16. april 2012 (besøkt 11. juni 2013) Waleed Ahmed krevde først full renvasking fra anklagene i artikkelen, men innrømte senere at det meste han og hans partner hadde uttalt om Grønt Norges bestillinger og overskudd «var heftige overdrivelser eller ren fantasi.»Krevde full renvasking - innrømmer bløff  Jonas Blich Bakken, Dagens Næringsliv. 11. mai 2012 (besøkt 11. juni 2013)

I september 2012 ble Waleed varetektsfengslet i Los Angeles for å ha solgt rettigheter til skandinaviske Justin Bieber-konserter – rettigheter han ikke hadde – til en amerikansk investor. I mars 2013 sa han seg skyldig i bedragerianklagene.Ble lurt av Waleed Ahmed - NRK 29. mai 2013 I mars 2014 ble han dømt til fengsel i elleve år. Dommen var to år strengere enn aktoratets påstand.

I etterkant av tiltalen i USA ble Waleed Ahmed også tiltalt for forsikringssvindel i Norge.Bieber-tiltalt nordmann også tiltalt i Norge - NRK 8. mars 2013 Videre skal han ha lurt en sveitsisk mann. Ahmed har fått en kjennelse mot seg og det ble gitt medhold i arrest på tre millioner norske kroner.Norsk Bieber-svindler: Involvert i enda en bedragerisak - NRK 11. mars 2013

Et av hans selskaper (Waleed Ahmed Invest Limited) ble i 2013 kunngjort oppløst av Brønnøysundregistrene.Kunngjøringer - Brønnøysundregistrene 14. mai 2013

I februar 2022 ble Waleed Ahmed løslatt etter 9 og et halvt år i amerikanske fengsler. - Østlandets Blad. 7 feb 2022

 Dokumentarfilm 
I  2017 fikk Motlys  kroner i støtte fra Norsk filminstitutt for å produsere en dokumentar om Ahmed og totalbudsjettet var på .Nordisk støtte og distribusjon for Emil Triers Stol på meg - rushprint.no 22. januar 2019 Filmen skal regisseres av  og produseres av Thomas Robsahm,  og . Dokumentaren blir utført i samarbeid med Zentropa Sverige, Snake Oil med ytterligere støtte fra Fritt Ord, SFI, DR, YLE og SVT. Dokumentaren har i tillegg fått ytterligere støtte på  fra Nordisk Film & TV-fond og 350 000 NOK av svensk filminstitutt.

 Referanser 

Kategori:Fødsler i 1991
Kategori:Nordmenn dømt for økonomisk kriminalitet
Kategori:Personer fra Skien kommune